Kansainvälinen terrorismi ja etenkin syyskuun 11. päivän tapahtumat vuonna 2001 vaikuttivat kansainvälisten merenkulkuun liittyvien sopimusten tarkistamiseen. Ihmishengen turvallisuudesta merellä vuonna 1974 tehtyyn kansainväliseen yleissopimukseen (SopS 11/1981) eli niin sanottuun SOLAS-yleissopimukseen hyväksyttiin joulukuussa 2001 pidetyssä diplomaattikonferenssissa uusia alusturvallisuutta ja turvatoimia tukevia kohtia. Aluksen historiatietojen jatkuva ylläpitäminen oli yksi näistä.